《九峰庵偶书》
宋代·刘子寰

山栖白云表，高卧息烦倦。正夏谷风凉，长日岚阴半。

樵人归路远，亭午各已散。犬静眠松檐，鸟下浴泉涧。

杖藜随兴往，卷帙从风乱。远我遗世情，方能涉忧患。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。